उससे चूल्हा जलाकर मीट पकाया, सिगरेट भी सुलगाई
Bihar Manusmriti Book Controversy रामचरित मानस के बाद अब बिहार में मनुस्मृति पर हंगामा मचा है। बिहार के शेखपुरा की रहने वाली युवती प्रिया दास ने मनुस्मृति को जलाकर चूल्हे पर मीट पकाया।
रामचरित मानस के बाद अब बिहार में मनुस्मृति पर हंगामा मचा है। बिहार के शेखपुरा की रहने वाली युवती प्रिया दास ने मनुस्मृति को जलाकर चूल्हे पर मीट पकाया। फिर उससे सिगरेट भी जलाई। मनुस्मृति जलाते हुए प्रिया दास का वीडियो भी सामने आया है, जिस पर विवाद छिड़ा है।
इस वीडियो में दिख रहा है कि प्रिया मीट पका रही हैं। पहले वे मनुस्मृति को दिखाती हैं, जिसके ऊपर ब्रह्मा की फोटो है। फिर कहती है- यह एक घटिया किताब है। इसके बाद वे लकड़ियों के साथ मनुस्मृति को भी चूल्हे में डाल देती हैं। इसी दौरान वे बीच-बीच में जलती हुई मनुस्मृति से सिगरेट जलाकर धुआं उड़ाते हुए दिखती हैं।
शिक्षिका बनना चाहती हैं प्रिया, राजद से भी जुड़ी हैं
जानकारी के अनुसार, प्रिया दास एक एक्टिविस्ट हैं। टीचर्स ट्रेनिंग कर रही हैं। वे पॉलिटिकली भी एक्टिव रहती हैं। वह राजद महिला प्रकोष्ठ की सचिव भी हैं। डिप्टी सीएम तेजस्वी यादव के साथ उनकी तस्वीरें भी सोशल मीडिया पर सामने आई हैं।
किताब को जलाकर इससे मीट पकाने का तर्क
वीडियो वायरल होने के बाद प्रिया दास खुद कैमरे पर भी आईं। उन्होंने कहा कि ये तो सिर्फ एक्शन है, क्योंकि इसकी नींव बहुत पहले बाबा साहब आंबेडकर रख चुके हैं। अभी तो उन्होंने मनुस्मृति जला कर ढोंग और पाखंडवाद पर वार किया है। इसको अस्तित्वविहीन करना है।
मनुस्मृति के बारे में वे कहती हैं कि यह एक घटिया किताब है, क्योंकि किताब का मकसद शिक्षा देना होता है, ज्ञान देना होता है। यह किताब बच्चे के जन्म के पहले ही उसकी जाति और उसके कामकाज तय करती है। यह किताब किसी जाति को भगवान तुल्य बताती है। किसी को हीन भाव से देखती है। यह समाज को जोड़ने वाली नहीं, बल्कि तोड़ने वाली किताब है। समाज में विभेद पैदा करती है। इस किताब में पुरुष को भगवान और स्त्री को भोग की वस्तु कहा गया है।
रोहतास में भी जलाई मनु स्मृति की कॉपी
रोहतास में भी मनु स्मृति जलाने का मामला सामने आया है। दिनारा में मंगलवार को विभिन्न संगठनों की ओर से मनुस्मृति जलाओ, संविधान बचाओ कार्यक्रम चलाया गया। इस दौरान मनु स्मृति की एक कॉपी को जलाया गया। वहां मौजूद लोगों ने जमकर नारेबाजी भी की।
धार्मिक ग्रंथों को लेकर दिए गए बयान की ये खबरें भी पढ़िए...
बिहार के शिक्षा मंत्री बोले- रामचरितमानस नफरत फैलाने वाला ग्रंथ:कहा- मनु स्मृति दलितों और वंचितों के हक छीनने की बातें करता है
बिहार के शिक्षा मंत्री डॉ. चन्द्रशेखर ने मनु स्मृति और रामचरितमानस को समाज में नफरत फैलाने वाला ग्रंथ बताया है। उन्होंने कहा- रामचरित मानस समाज में दलितों-पिछड़ों और महिलाओं को पढ़ाई से रोकता है। उन्हें उनका हक दिलाने से रोकता है। चंद्रशेखर RJD से विधायक हैं।
शिक्षा मंत्री पटना के ज्ञान भवन में आज नालंदा ओपन यूनिवर्सिटी के 15वें दीक्षांत समारोह में अतिथि थे। उन्होंने छात्र-छात्राओं को संबोधित करते हुए कहा कि भारत सशक्त और समृद्ध मोहब्बत से बनेगा, न कि नफरत से। देश में छह हजार से अधिक जातियां हैं। जितनी जातियां हैं, उतनी ही नफरत की दीवार है। जब तक यह समाज में मौजूद रहेगी, भारत विश्वगुरु नहीं बन सकता है। पढ़ें पूरी खबर...
रामचरित मानस बकवास, बैन लगना चाहिए:सपा नेता स्वामी प्रसाद मौर्य का बयान; बिहार के शिक्षा मंत्री ने भी नफरत फैलाने वाला बताया था
बिहार के शिक्षामंत्री चंद्रशेखर के बाद अब यूपी में समाजवादी पार्टी के MLC स्वामी प्रसाद मौर्य ने भी रामचरित मानस को लेकर विवादित बयान दिया है। मौर्य ने रविवार को कहा- कई करोड़ लोग रामचरित मानस को नहीं पढ़ते। यह तुलसीदास ने अपनी खुशी के लिए लिखा है। सरकार को रामचरित मानस के आपत्तिजनक अंश हटाना चाहिए या इस पूरी पुस्तक को ही बैन कर देना चाहिए। पढ़ें पूरी खबर...